CELEX: 62015TN0189
Language: fi
Date: 2015-04-15 00:00:00
Title: Asia T-189/15: Kanne 15.4.2015 – TMG Landelijke Media ja Willems v. komissio

8.6.2015   
            
            
               FI
            
            
               Euroopan unionin virallinen lehti
            
            
               C 190/30
            
         Kanne 15.4.2015 – TMG Landelijke Media ja Willems v. komissio
   (Asia T-189/15)
   (2015/C 190/34)
   Oikeudenkäyntikieli: hollanti
   
      Asianosaiset
   
   
      Kantajat: TMG Landelijke Media (Amsterdam, Alankomaat) ja Menzo Willems (Voorburg, Alankomaat) (edustajat: asianajajat R. Le Poole ja L. Broers)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 17.2.2015 tekemän päätöksen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat riitauttavat komission päätöksen, jolla on osaksi hylätty kantajien esittämä pyyntö saada tutustua Alankomaiden ja komission väliseen kirjeenvaihtoon, joka koskee jälkiveroa, jonka komissio on kohdistanut Alankomaihin vuonna 2014.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu asetuksen N:o 1049/2001 (1) 4 artiklan 1 kohdan a alakohdan noudattamatta jättämiseen
               Kantajat moittivat komissiota siitä, ettei tämä ole antanut tutustuttavaksi tiettyjä asiakirjoja sillä perusteella, että tietojen ilmaiseminen antaminen vahingoittaisi unionin finanssi-, raha- tai talouspolitiikkaa.
            
         
               2)
            
            
               Toinen kanneperuste, joka perustuu asetuksen N:o 1049/2001 4 artiklan 3 kohdan noudattamatta jättämiseen
               Kantajat väittävät, ettei komissio ole riittävästi osoittanut, että tietojen ilmaiseminen vahingoittaisi vakavasti toimielimen päätöksentekomenettelyä ja että se on liian kevyesti jättänyt tutkimatta mahdollisuuden siitä, edellyttikö ylivoimainen yleinen etu tietojen ilmaisemista.
            
         
               3)
            
            
               Kolmas kanneperuste, joka perustuu asetuksen N:o 1049/2001 4 artiklan 1 kohdan b alakohdan noudattamatta jättämiseen siltä osin kuin on kyse sellaisten työntekijöiden nimien puuttumisesta, jotka eivät ole korkeassa asemassa
               Kantajat väittävät, että kyseinen laiminlyönti estää kantajia toteamasta, millä tasolla kirjeenvaihtoa on käyty ja onko kyse todellakin työntekijöistä, jotka eivät ole korkeassa asemassa.
            
         
               4)
            
            
               Neljäs kanneperuste, joka perustuu asetuksen N:o 1049/2001 4 artiklan 5 kohdan noudattamatta jättämiseen
               Alankomaat on pyytänyt komissiota olemaan antamatta tutustuttavaksi tiettyjä komission kanssa vaihdettuja asiakirjoja; kantajat arvostelevat komissiota siitä, että se on virheellisesti suostunut kyseiseen pyyntöön asetuksen N:o 1049/2001 4 artiklan 1 ja 3 kohdan nojalla. Kantajat viittaavat tältä osin argumentteihin, joihin ne vetoavat toisen ja kolmannen kanneperusteen osalta.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).